Ehdotus EUROOPAN PARLAMENTIN JA NEUVOSTON PÄÄTÖS yhteisön maataloustilastojen parantamisesta tehdyn päätöksen 96/411/EY muuttamisesta

(komission esittämä)

PERUSTELUT

Yhteisön maataloustilastojen parantamisesta tehty neuvoston päätös 96/411/EY [1] on antanut komission yksiköiden käyttöön joustavan välineen, jonka avulla tilastoalan sovellutuksia voidaan mukauttaa vastaamaan muuttuvia tiedontarpeita.

[1] EYVL L 162, 1.7.1996, s. 14.

Euroopan parlamentin ja neuvoston päätöksellä 2298/2000/EY [2] on jatkettu päätöksellä 96/411/EY käyttöönotetun välineen voimassaoloa vuoteen 2002.

[2] EYVL L 263, 18.10.2000, s. 1.

Kyseisen välineen ja etenkin sen voimassaolon jatkamisen ansiosta on voitu edistää yhteisön maataloustilastojärjestelmän mukauttamista maatalouspolitiikan edellyttämien tilastotietojen muuttuviin tarpeisiin.

Tämä väline on jo otettu käyttöön ja teknisiä toimintasuunnitelmia on tehty vuosiksi 1996, 1997, 1998, 1999, 2001 ja 2002.

Prosessia ei ole kuitenkaan vielä saatettu päätökseen, vaan tulevina vuosina toimea aiotaan jatkaa etenkin yhteisen maatalouspolitiikan tulevan kehityksen ja EU:n laajentumisen huomioon ottamiseksi. Laajentumisen yhteydessä sellaisten jäsenvaltioiden määrä kasvaa huomattavasti, joissa maataloustilastojen mukauttamiseen on todennäköisesti suurta tarvetta.

Komissio pitää suotavana, että päätöksellä 96/411/EY käyttöön otetun välineen voimassaoloa jatketaan vuoteen 2007, eli vuosiksi 2003-2007 vahvistetun yhteisön tilasto-ohjelman keston ajaksi, ja muutetaan 6 artiklan 4 kohta, mikä on välttämätöntä talousarvion kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen (kohta 33) soveltamiseksi.

2002/0044 (COD)

Ehdotus EUROOPAN PARLAMENTIN JA NEUVOSTON PÄÄTÖS yhteisön maataloustilastojen parantamisesta tehdyn päätöksen 96/411/EY muuttamisesta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,

ottavat huomioon komission ehdotuksen [3],

[3] EYVL ... , ..., s. ...

noudattavat perustamissopimuksen 251 artiklassa määrättyä menettelyä [4],

[4] Euroopan parlamentin mietintö ....

sekä katsovat seuraavaa:

(1) Yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY [5] tarkoituksena on saada yhteisön maataloustilastot vastaamaan paremmin yhteisön maatalouspolitiikan uudistamisesta johtuvaa tiedontarvetta.

[5] EYVL L 162, 1.7.1996, s. 14. Päätös sellaisena kuin se on viimeksi muutettuna Euroopan parlamentin ja neuvoston päätöksellä N:o 2298/2000/EY (EYVL L 263, 28.10.2000, s. 1).

(2) Päätöksen 96/411/EY täytäntöönpanon edistymisestä Euroopan parlamentille ja neuvostolle osoitetussa komission kertomuksessa [6] kyseisen päätöksen soveltamisella todetaan olleen myönteisiä vaikutuksia.

[6] KOM (2001) ......

(3) Kansallisten tilastojärjestelmien mukauttamista yhteisen maatalouspolitiikan kehityksestä johtuviin tarpeisiin ei ole vielä saatettu päätökseen.

(4) Yhteisen maatalouspolitiikan kehitys Euroopan unionissa sekä itälaajentumiseen ja monenvälisten kauppaneuvottelujen uuden kierroksen alkamiseen liittyvät ulkoiset tekijät ovat perusteena vaatimukselle, jonka mukaan tilastolliset tarpeet on määriteltävä paremmin ja tarvittaessa täydennettävä voimassa olevaa oikeudellista kehystä yhteistä maatalouspolitiikkaa koskevista tilastotiedoista, jotka jäsenvaltioiden on toimitettava komissiolle.

(5) [Yhteisön tilasto-ohjelmasta vuosiksi 2003-2007] [...] päivänä [...]kuuta [...] tehdyssä Euroopan parlamentin ja neuvoston päätöksessä N:o .../.../EY [7] suositellaan niiden toimien jatkamista, joiden tarkoituksena on parantaa nykyisiä maataloustilastoja ja suunnitella tulevaa kehitystä, jotta voitaisiin vastata yhteisen maatalouspolitiikan tarpeisiin.

[7] EYVL ... , ..., s. ...

(6) Päätöksellä 96/411/EY käyttöönotetun välineen ansiosta on voitu edistää yhteisön maataloustilastojärjestelmän mukauttamista maatalouspolitiikan edellyttämien tilastotietojen muuttuviin tarpeisiin. Prosessia ei ole kuitenkaan vielä saatettu päätökseen. On siis syytä muuttaa päätöstä 96/411/EY tämän prosessin jatkamiseksi.

OVAT PÄÄTTÄNEET SEURAAVAA:

1 artikla

Muutetaan päätös 96/411/EY seuraavasti:

1) korvataan 3 artiklassa ilmaisu "vuosina 2000-2002" ilmaisulla "vuosina 2003-2007";

2) korvataan 6 artiklan 4 kohta seuraavalla tekstillä:

"4. Rahoituspuitteet tämän ohjelman toteuttamiseksi vuosina 2003-2007 vahvistetaan 5 miljoonaksi euroksi.

Budjettivallan käyttäjä määrää vuotuiset määrärahat rahoitusnäkymien rajoissa."

3) korvataan 11 artiklassa oleva vuosiluku "2002" vuosiluvulla "2007".

4) poistetaan 11 artiklasta ilmaisu "ja pysyvää maataloustilastokomiteaa kuultuaan".

2 artikla

Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

3 artikla

Tämä päätös on osoitettu kaikille jäsenvaltioille.

Tehty Brysselissäpäivänä kuuta .

Euroopan parlamentin puolesta Neuvoston puolesta

Puhemies Puheenjohtaja

SÄÄDÖKSEEN LIITTYVÄ RAHOITUSSELVITYS

>TAULUKON PAIKKA>

1. BUDJETTIKOHTA/-KOHDAT

B2-513: Maatalouden tiedonkeruujärjestelmien uudelleenjärjestely.

2. NUMEROTIEDOT

2.1 Toimenpiteen kokonaismäärärahat (B-osa): miljoonaa euroa maksusitoumusmäärärahoina

5 000 000 euroa.

2.2 Toimenpiteen soveltamisaika:

2003-2007.

2.3 Monivuotinen kokonaismenoarvio:

a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)

milj. euroa (kolmen desimaalin tarkkuudella)

>TAULUKON PAIKKA>

b) Tekninen ja hallinnollinen apu ja tukimenot (vrt. kohta 6.1.2)

>TAULUKON PAIKKA>

>TAULUKON PAIKKA>

c) Henkilöstö- ja muiden hallintomenojen taloudellinen kokonaisvaikutus (vrt. kohdat 7.2 ja 7.3)

>TAULUKON PAIKKA>

>TAULUKON PAIKKA>

2.4 Yhteensopivuus ohjelmasuunnitelman ja rahoitusnäkymien kanssa

|X| Ehdotus on yhteensopiva nykyisen ohjelmasuunnitelman kanssa.

| | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,

| | ja tämä voi edellyttää toimielinten sopimuksen määräysten soveltamista.

2.5 Vaikutukset tuloihin [8]

[8] Lisätietoja erillisessä ohjeasiakirjassa.

|X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).

3. BUDJETTITIEDOT

>TAULUKON PAIKKA>

4. OIKEUSPERUSTA

Euroopan yhteisön perustamissopimuksen 285 artikla.

5. KUVAUS JA PERUSTELUT

5.1 Yhteisön toiminnan tarve [9]

[9] Lisätietoja erillisessä ohjeasiakirjassa.

5.1.1 Toiminnan tavoitteet

Neuvoston päätöksen 96/411/EY, sellaisena kuin se on viimeksi muutettuna Euroopan parlamentin ja neuvoston päätöksellä 2298/2000/EY, tarkoituksena on saada yhteisön maataloustilastot paremmin vastaamaan yhteisön maatalouspolitiikan uudistamisen synnyttämää tiedontarvetta. Tätä varten jäsenvaltiot toteuttavat tarvittavat toimenpiteet kansallisten maataloustilastojärjestelmiensä mukauttamiseksi ja ottavat huomioon tässä päätöksessä luetellut tavoitteet, perusteet ja painopisteet.

Euroopan yhteisö rahoittaa osaltaan kustannuksia, joita jäsenvaltioille aiheutuu kansallisten järjestelmiensä mukauttamisesta ja valmistelevista toimista, kun on kyse teknisessä toimintasuunnitelmassa ennakoiduista uusista tai kasvavista tarpeista. Yhteisön osallistuminen rahoitukseen on määräaikaista. Rahoituksen avulla on tarkoitus helpottaa sellaisten tiedonkeruumenetelmien ja -järjestelmien kokeilua ja käyttöönottoa, joilla vastataan vuosittaisissa toimintasuunnitelmissa ilmoitettuihin tilastotietojen tarpeisiin.

5.1.2 Ennakkoarviointiin liittyvät toimenpiteet

Tässä ehdotuksessa Euroopan parlamentin ja neuvoston päätökseksi jatketaan viidellä vuodella toimea, josta päätettiin vuonna 1996. Päätösehdotukseen liittyy Euroopan parlamentille ja neuvostolle osoitettu kertomus, joka sisältää kattavan selvityksen kaudella 1996-2001 toteutetuista toimista, saavutetuista tuloksista sekä yhteisön maataloustilastojärjestelmän ongelmista ja haasteista tulevina vuosina. Kertomuksen mukaan päätöksen soveltamisen vaikutukset ovat olleet yleisesti myönteisiä, sillä tilastojärjestelmät ovat parantuneet ja saatujen tietojen perusteella on voitu tehdä varhaisia ennusteita. Toimia on kuitenkin jatkettava vielä viiden vuoden ajan, kun otetaan huomioon yhteisen maatalouspolitiikan muuttuva tilanne. Koska peruspäätöstä on jo monilta osin muutettu vuonna 2000, saadun kokemuksen perusteella ja toimenpiteen tehokkuuden lisäämiseksi ehdotetaan, että nykyisen säännöstön voimassaoloa jatketaan tekemättä muita muutoksia.

5.1.3 Jälkiarvioinnin perusteella toteutetut toimenpiteet

Komissio on jo antanut vuonna 1999 ensimmäisen selvityksen neuvoston päätöksen 96/411/EY täytäntöönpanosta sekä tehnyt ehdotuksia voimassaolevan säännöstön mukauttamiseksi etenkin resurssien entistä paremman käytön sekä toimien paremman suunnittelun ja arvioinnin takaamiseksi (KOM(99) 338 lopullinen ja KOM(99) 332 lopullinen). Uudet määräykset tulivat voimaan vuonna 2001 (yhteispäätösmenettelyyn sisältyneiden viivästysten vuoksi). Tällä hetkellä kyseiset määräykset näyttävät olevan kaikilta osin aiottujen tavoitteiden mukaisia. Niitä ei sen vuoksi ole tarpeen muuttaa uudelleen kauden 2003-2007 osalta.

5.2 Suunnitellut toimet ja yhteisön rahoitustukea koskevat yksityiskohtaiset säännöt

Peruspäätöksessä määriteltyjen painopisteiden mukaisesti ja siinä ilmoitettuja perusteita käyttäen komissio vahvistaa vuosittain alat, joille jäsenvaltioiden toteuttamien, tilastojärjestelmien parantamista koskevien toimien on määrä keskittyä tulevana vuonna. Jäsenvaltiot osallistuvat toimintasuunnitelmiin vapaaehtoispohjalta ja antavat komissiolle tiedoksi omat hankkeensa kyseisillä aloilla. Jäsenvaltioiden esittämien hakemusten valinnan perusteella ja ottaen huomioon etenkin esitettyjen hankkeiden soveltuvuus ja merkitys yhteisön kannalta komissio laatii käytettävissä olevien budjettivarojen puitteissa kyseiselle vuodelle toimintasuunnitelman ja määrittelee yhteisön rahoitusosuuden kunkin toimen kustannuksista. Yhteisön rahoittamille toimille vuosittain asetettavat tavoitteet täsmennetään vuosittaisten toimintasuunnitelmien hyväksymistä koskevan komission päätöksen liitteessä. Yhteisön rahoitusosuus maksetaan kahdessa erässä: 30 % ennakkona sen jälkeen kun kyseistä toimea koskeva työsuunnitelma on annettu tiedoksi ja hyväksytty, sekä loppuosa eli 70 % sen jälkeen kun jokaisesta toteutetusta hankkeesta on esitetty komissiolle täytäntöönpanoa koskeva kertomus, jonka komissio on hyväksynyt pysyvän maataloustilastokomitean lausunnon saatuaan.

- Kohderyhmät: kansalliset tilastolaitokset, yhteisön tilastojärjestelmä, yhteisön toimielimet, maataloustilastojen käyttäjät.

- Ohjelmakauden erityistavoitteet: meneillään olevien mukautusten saattaminen päätökseen, yhteisen maatalouspolitiikan uudistusten (joita ovat ympäristönäkökohtien liittäminen osaksi yhteistä maatalouspolitiikkaa, maaseudun kehittämiseen liittyvien maatalouden lukuisten eri tehtävien huomioon ottaminen jne.) myötä syntyviin uusiin tilastotarpeisiin vastaaminen sekä mukautukset, joita on tehtävä tietojen keruussa käytettävien uusien välineiden teknisen kehityksen vuoksi.

- Toimenpiteet toimien toteuttamiseksi: painopoisteiden mukauttaminen yhteisen maatalouspolitiikan kehittymiseen ja tietojen keruun tekniikoihin; sellaisten vuosittaisten toimintasuunnitelmien laatiminen, joissa otetaan huomioon kyseiset painopisteiden muutokset.

- Välittömillä tuloksilla saavutettavat vaikutukset: saatavilla olevien tilastotietojen laadun ja niiden perusteella tehtävien varhaisennusteiden parantuminen, uusien alojen kattaminen ja käytettävissä olevien resurssien optimointi sekä kansallisella tasolla että yhteisön laajuisesti.

- Odotettavat vaikutukset ongelmien ratkaisemisen kannalta: yhteisön tilastojärjestelmän yhtenäistyminen ja lujittuminen; yhteisen maatalouspolitiikan suunnitteluun, hallinnointiin ja arviointiin tarvittavien tietojen parantuminen; Euroopan tilastoalueen muodostumisen ja siten kansallisten tilastojärjestelmien yhdentyminen.

- Yhteisön rahoitustuki: Yhteisön rahoitusosuudelle on määritelty jäsenvaltiokohtaiset ja toimikohtaiset enimmäismäärät. Jäsenvaltiot vastaavat toimien jäljelle jäävästä rahoitusosuudesta. Yhteisön osallistumisaste vaihtelee eri toimissa ja eri jäsenvaltioissa. Se vahvistetaan yleensä objektiivisin perustein (pinta-ala, tuotanto, maatalouden työvoima jne.). Yhteisön rahoitusosuus on kuitenkin usein kiinteämääräinen. Komissio tekee rahoitusta koskevan päätöksen pysyvän maataloustilastokomitean lausunnon saatuaan.

5.3 Toteutusta koskevat yksityiskohtaiset säännöt

Komissio ja vain sen pysyvä henkilöstö vastaa suoraan hallinnosta. Jäsenvaltioita kuullaan toimintasuunnitelmien hyväksymisvaiheessa sekä täytäntöönpanoa koskevien kertomusten hyväksymisvaiheessa. Lisäksi jäsenvaltioille tiedotetaan Eurostatin koolle kutsumissa työryhmien kokouksissa, joita pidetään säännöllisesti Luxemburgissa, käsiteltävistä aiheista sekä edistymisestä eri aloilla.

6. RAHOITUSVAIKUTUKSET

6.1 Kokonaisrahoitusvaikutus, B-osa (koko ohjelmakaudeksi)

6.1.1 Rahoitustuki

Maksusitoumusmäärärahat, milj. euroa (kolmen desimaalin tarkkuudella)

>TAULUKON PAIKKA>

>TAULUKON PAIKKA>

6.2 Toimenpidekohtainen kustannuslaskelma, B-osa (koko ohjelmakaudeksi) [10]

[10] Lisätietoja erillisessä ohjeasiakirjassa.

Maksusitoumusmäärärahat, milj. euroa (kolmen desimaalin tarkkuudella)

>TAULUKON PAIKKA>

(Laskutapa on tarvittaessa selvitettävä.)

7. VAIKUTUKSET HENKILÖSTÖÖN JA HALLINTOMENOIHIN

7.1 Vaikutus henkilöstöön

>TAULUKON PAIKKA>

8. SEURANTA JA ARVIOINTI

8.1 Seurantajärjestelmä

Komissio hyväksyy joka vuosi teknisen toimintasuunnitelman pysyvän maataloustilastokomitean lausunnon saatuaan. Kansalliset tilastolaitokset panevat täytäntöön vuosittaisen suunnitelman ja niiden on esitettävä komissiolle kertomus aiottujen toimien täytäntöönpanosta sekä sen tuloksena saadut tilastot.

8.2 Arvioinnin yksityiskohtaiset säännöt ja arviointijaksot

Yksittäisten hankkeiden säännöllinen seuranta toteutetaan Eurostatin työryhmissä yhdessä jäsenvaltioiden kanssa.

Komission on määrä esittää 1. marraskuuta 2007 mennessä kertomus koko toimen täytäntöönpanosta ja tarvittaessa ehdottaa sen voimassaolon jatkamista.

9. PETOSTEN TORJUNTATOIMET

Yhteisön rahoitusosuus myönnetään jäsenvaltioille kahdessa erässä, joista ensimmäinen maksetaan sen jälkeen kun komissio on hyväksynyt kunkin hankkeen työohjelman. Jälkimmäinen erä maksetaan sen jälkeen kun toimien täytäntöönpanoa koskeva kertomus on hyväksytty. Komissio tekee tarpeellisena pitämiään tarkistuksia paikan päällä yhteistyössä kunkin jäsenvaltion toimivaltaisten viranomaisten kanssa.